**ŠIRVINTŲ R. GELVONŲ GIMNAZIJOS METŲ VEIKLOS ATASKAITA**

**2018 m.**

**I. BENDRA INFORMACIJA APIE MOKYKLĄ**

1.1.Mokyklos kontekstinė aplinka (geografinės, kultūrinės, demografinės, ekonominės ir kt. situacijos įtaka mokyklos veiklai).

Gelvonų gimnazija yra netoli sandūros trijų rajonų: Širvintų, Ukmergės ir Jonavos. Todėl ir gimnaziją lanko mokiniai iš Gelvonų, Širvintų, Čiobiškio, Zibalų, Alionių seniūnijų, Širvintų miesto, Ukmergės rajono Pabaisko ir Veprių seniūnijos.

Į gimnazijos suaugusiųjų mokymo klases susirenka mokiniai taip pat iš aplinkinių rajonų.

Kultūrines šeimos galimybes daugiausiai apibrėžia tėvų išsilavinimas ir įsidarbinimo galimybes. Iš 93 šeimų tėvų ir motinų tik viena įgijusi aukštąjį išsilavinimą, 27 įgiję specialųjį arba aukštesnįjį išsilavinimą, 47 įgiję tik vidurinį išsilavinimą, 18 tėvų įgiję tik pagrindinį išsilavinimą.

Didžioji dalis šeimų gyvena kaimo vietovėje, kur vyrauja nedarbas. Dalis tėvų neturi nuolatinio darbo, kartais dirba pas ūkininkus atsitiktinius, sezoninius darbus. Šeimų materialinė padėtis sunki. Dirbantys tėvai dažniausiai gauna minimalų atlyginimą. Likusieji gyvena iš pašalpų.

21 mokinys gyvena šeimose, gaunančiose socialines pašalpas. 51 mokinys gauna nemokamą maitinimą,15 mokinių- pilną išlaikymą bendrabutyje.

Mokinių mokymosi pasiekimai yra patenkinamo lygmens, nes tėvų socialinė ir ekonominė padėtis nesudaro galimybių savo vaikų intelektualiam ugdymui.

1.2. Vadybinės veiklos pasiekimai, įsimintini sėkmės atvejai.

Sėkmingai įvestas etatinis darbo apmokėjimas pedagoginiams darbuotojams. Praplėsta neformalaus švietimo užsiėmimų pasiūla mokiniams. Padaugėjo modulių, skirtų mokinio ugdymo poreikiams tenkinti, skaičius.

1.3. Darbuotojai:

|  |  |  |
| --- | --- | --- |
| Eil.  Nr. |  | 2018 m. gruodžio 31 d. |
| 1. | Bendras darbuotojų skaičius | 49 |
| 2. | Pedagoginių darbuotojų skaičius: | 29 |
|  | vadovai | 1 |
|  | mokytojai (pagrindinės pareigos) | 25 |
|  | mokytojai (nepagrindinės pareigos) | - |
|  | pagalbos mokiniui specialistai (psichologas, soc. pedagogas, spec. pedagogas, logopedas, mokytojo padėjėjas, bibliotekininkas ir t. t.) | 3 |
| 3. | Atestuotų pedagoginių darbuotojų skaičius: | 22 |
|  | turinčių eksperto kvalifikacinę kategoriją | 1 |
|  | turinčių mokytojo metodininko kvalifikacinę kategoriją | 8 |
|  | turinčių vyresniojo mokytojo kvalifikacinę kategoriją | 13 |
|  | turinčių mokytojo kvalifikacinę kategoriją | 3 |
| 4. | Neatestuotų pedagoginių darbuotojų skaičius | 3 |

1.4. Metinio veiklos plano įgyvendinimas.

Vienas iš gimnazijos metinio veiklos plano tikslų – užtikrinti ugdymo kokybę ir veiksmingumą. Šio tikslo buvo siekiama tobulinant pamokos kokybę, sutelkiant dėmesį į inovatyvių mokymo(-si) metodų ir ugdomosios veiklos formų, skatinančių mokinių aktyvumą, bendradarbiavimą ir mokymosi motyvaciją, taikymą.

Gimnazija dalyvaudama partnerės teisėmis ES projekte „Inovatyvios ugdymo(si) aplinkos kūrimas“, kurio tikslas pagerinti 9–10 klasės mokinių matematinį raštingumą, įdiegiant interaktyvias mokymo(si) priemones ir skatinant pokyčius švietimo įstaigų veikloje, projekto lėšomis įrengė virtualią matematikos mokymo(si) aplinką su interaktyviomis mokymo priemonėmis.

Užsienio kalbų mokymui nupirkta interaktyvi išmanioji lenta su programine įranga.

Kitas svarbus metinio veiklos plano tikslas buvo bendravimo ir bendradarbiavimo kultūros stiprinimas.

2018 metai buvo gausūs įvairių tarptautinio bendradarbiavimo veiklų ir įvykių. Baigėme vykdyti Erasmus+ projektą „Fairplay4EU“.

Didelis įvykis gimnazijos gyvenime buvo gimnazijos komandos dalyvavimas Europos ekonomikos ir socialinių reikalų komiteto organizuojamame renginyje „Tavo Europa, tavo balsas!“ Briuselyje (Belgija), kuriame dalyvavo mokiniai iš 28 Europos Sąjungos valstybių narių ir 5 šalių kandidačių.

Nuo rugsėjo mėnesio pradėtas vykdyti naujas Erasmus+ projektas „Physical Education – Active Lifestyle“ (PEALS)“, kurio veikloje dalyvauja mokiniai iš Vengrijos, Čekijos, Graikijos ir Latvijos ir kurio tikslas yra skatinti mokinių fizinį aktyvumą, o mokytojams suteikti galimybę susipažinti su šalių kūno kultūros programomis, pamokų vedimo metodais ir inovacijomis. Visa tai prisidėjo prie mokinių mokymosi motyvacijos (ypač užsienio kalbų), bendravimo ir bendradarbiavimo įgūdžių tobulinimo, padėjo įgyti tarpkultūrinės patirties.

Įgyvendinant veiklos plano trečiąjį prioritetą – intensyvinti rūpinimosi mokiniais politiką – efektyviai savo veiklas derino gimnazijos mokytojai, klasių auklėtojai, pagalbos mokiniui specialistai, bendrabučio darbuotojai ir administracija.

Kasmet atliekamas mokinių mokymosi stilių tyrimas informuoja mokytojus apie galimus efektyviausius mokymo(si) būdus, žinių ir informacijos perteikimą, veiklos pamokoje organizavimą mokiniams tinkamiausiais metodais – taip gerėjo ir mokinių mokymosi motyvacija. Mokiniams tyrimo rezultatai padėjo geriau pažinti save, planuoti savo mokymąsi ir ugdymąsi.

Gimnazijos mokiniai dalyvavo projekte ,,Vaikų ir paauglių įtraukimas į sveiką ir aktyvų gyvenimo būdą.” Sveiką mokinių gyvenimo būdą skatino dalyvavimas projekte „Sportuok linksmai, gyvenk sveikai.

2018 metais sėkmingai vykdytos priemonės, užtikrinančios gimnazijos bendruomenės narių saugumą, patyčių ir smurto bei žalingų įpročių prevenciją. Patyčių ir smurto prevencijai įgyvendinti gimnazijoje vykdomos emocinių ir elgesio problemų prevencijos programos „Zipio draugai“, „Obuolio draugai“. Gimnazija yra įtraukta į socialinio ir emocinio ugdymo programų „Paauglystės kryžkelės“ ir „Raktai į sėkmę“ įgyvendinimą.

1.5. Veiklos kokybės įsivertinimas.

Mokykla 2018 metais atliko 2 srities ,,Ugdymas(is) ir mokinių patirtys“ veiklos įsivertinimą.

Išskirtas stiprusis veiklos įsivertinimo aspektas - rodiklis 2.2.1. ,, Mokymosi įprasminimas“,

kadangi 98 % mokinių mano ,kad jiems svarbu yra mokytis. 95% mokinių teigia, kad yra skatinami bendradarbiauti ir padėti vieni kitiems. Ugdymo procesas siejamas su įvairiomis gyvenimo patirtimis. Pernai organizuotos mokiniams 32 edukacinės išvykos, 15 pažintinių ekskursijų, 10 integruotų pamokų, kurios tenkina 77% mokinių poreikius.

Silpnasis veiklos įsivertinimo aspektas - rodiklis 2.2.2. Įvairovė, nes 66% mokinių teigia neturintys galimybės per pamokas pasirinkti jiems tinkamo sunkumo užduoties. Šią nuomonę išreiškia dažniau tie mokiniai, kuriems sekasi tik vieno tipo užduotys arba veikla.

Tobulintina veikla 2018-2019 mokslo metais pasirinktas rodiklis 2.2.2 ,,Ugdymosi integralumas“, nes 77% mokinių patinka integruotos pamokos, kai mokoma pamokoje kelių dalykų. Tačiau tik nedidelė dalis mokinių aktyviai dalyvauja integruotose netradicinio ugdymo dienų veiklose. Savo pasyvumą motyvuoja nenoru imti mažai išbandytų veiklų, baime suklysti ir patirti nesėkmę.

**II. MOKINIAI (VAIKAI)**

2.1. Mokinių skaičius:

|  |  |  |  |  |  |  |  |
| --- | --- | --- | --- | --- | --- | --- | --- |
| Praėjusieji ir ataskaitiniai metai (09-01) | Ikimokyklinio ir priešmokyklinio ugdymo grupės vaikai | 1–4 kl. | 5–8 kl. | 9–10 kl. | 11–12 kl. | Iš viso | Iš jų specialiųjų ugdymosi poreikių turintys mokiniai |
| 2018-09-01 |  |  |  |  |  |  |  |
| 2017-2018 m.m. |  |  |  |  |  |  |  |

2.2. Mokinių lankomumas:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Mokslo metai  Praėjusieji ir ataskaitiniai metai | Vidutiniškai 1 mokinys per mokslo metus praleido iš viso pamokų | | | | | Vidutiniškai 1 mokinys per mokslo metus praleido pamokų dėl nepateisinamų priežasčių | | | | |
| Vidut. | 1–4 kl. | 5–8 kl. | 9–10 kl. | 11–12 kl. | Vidut. | 1–4 kl. | 5–8 kl. | 9–10 kl. | 11–12 kl. |
| 2018 rusėjis-gruodis |  |  |  |  |  |  |  |  |  |  |
| 2017-2018 m.m |  |  |  |  |  |  |  |  |  |  |

2.3. Šeimos:

|  |  |  |
| --- | --- | --- |
| Šeimos | Mokinių, gyvenančių šeimose, skaičius | Proc. nuo mokinių skaičiaus |
| Socialiai remtinos šeimos (2018-12-31) |  |  |
| Socialinės rizikos šeimos (2018-12-31) |  |  |

2.4. Mokiniai, palikti kartoti ugdymo programos kursą:

|  |  |
| --- | --- |
| Skaičius (2017-2018 m. m.) | Proc. nuo mokinių skaičiaus |
|  |  |

2.5. Mokiniai, gaunantieji nemokamą maitinimą:

|  |  |
| --- | --- |
| Mokinių skaičius (2018-12-31) | Proc. nuo mokinių skaičiaus |
|  |  |

2.6. Neformalusis vaikų švietimas:

|  |  |  |
| --- | --- | --- |
| Lankančiųjų mokinių skaičius  (2018-12-31) | Mokykloje proc. nuo mokinių skaičiaus | Už mokyklos ribų proc. nuo mokinių skaičiaus |
|  |  |  |

2.7. Olimpiados, konkursai ir kiti renginiai (2018-12-31):

|  |  |  |  |  |  |  |  |
| --- | --- | --- | --- | --- | --- | --- | --- |
| Rajono | | Regiono | | Šalies | | Tarptautiniai | |
| Dalyvavusių  mokinių  skaičius | Prizininkų/  laureatų skaičius | Dalyvavusių  mokinių  skaičius | Prizininkų/  laureatų skaičius | Dalyvavusių  mokinių  skaičius | Prizininkų/  laureatų skaičius | Dalyvavusių  mokinių  skaičius | Prizininkų/  laureatų skaičius |
|  |  |  |  |  |  |  |  |

2.8. Projektai (2018-12-31):

|  |  |  |  |
| --- | --- | --- | --- |
|  | Rajono | Šalies | Tarptautiniai |
| Vykdytų projektų skaičius |  |  |  |
| Dalyvavusių mokinių skaičius |  |  |  |
| Proc. nuo bendro mokinių skaičiaus |  |  |  |

2.9. Mokiniai, turintieji specialiųjų ugdymosi poreikių:

|  |  |  |  |
| --- | --- | --- | --- |
| Skaičius mokykloje:  (2018-12-31) | Proc. nuo mokinių skaičiaus | | |
|  | Didelių poreikių | Vidutinių poreikių | Nedidelių poreikių |
|  |  |  |

**III. INFORMACIJA APIE MOKINIŲ VEIKLOS REZULTATUS**

**IV. PEDAGOGŲ PASIEKIMAI**

4.1. Pedagogų kvalifikacijos tobulinimo prioritetai.

Mokytojų prioritetinės kvalifikacijos tobulinimo kryptis -ugdymo kokybė ir veiksmingumas.

Vadovo prioritetinė kvalifikacijos tobulinimo kryptis- ugdymo proceso valdymas.

4.2. Pedagoginės veiklos pasiekimai (mokytojų dalyvavimas šalies ir užsienio projektuose, publikuoti leidiniai, vesti seminarai ir kt.).

**V. FINANSAVIMAS**

**VI. PROBLEMOS IR JŲ SPRENDIMO BŪDAI**

Patvirtinu, kad pateikta informacija yra tiksli ir teisinga.

Mokyklos direktorius (-ė)